CELEX: 32011D0511
Language: lt
Date: 1313539200000
Title: 2011/511/ES: 2011 m. rugpjūčio 17 d. Komisijos sprendimas, kuriuo iš dalies keičiamas Sprendimas 2004/452/EB, nustatantis sąrašą įstaigų, kurių tyrėjai gali naudotis konfidencialiais duomenimis mokslo reikmėms (pranešta dokumentu Nr. C(2011) 5777)  Tekstas svarbus EEE

19.8.2011   
            
            
               LT
            
            
               Europos Sąjungos oficialusis leidinys
            
            
               L 214/19
            
         KOMISIJOS SPRENDIMAS
   2011 m. rugpjūčio 17 d.
   kuriuo iš dalies keičiamas Sprendimas 2004/452/EB, nustatantis sąrašą įstaigų, kurių tyrėjai gali naudotis konfidencialiais duomenimis mokslo reikmėms
   (pranešta dokumentu Nr. C(2011) 5777)
   (Tekstas svarbus EEE)
   (2011/511/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. kovo 11 d. Europos Parlamento ir Tarybos reglamentą (EB) Nr. 223/2009 dėl Europos statistikos (1), ypač į jo 23 straipsnį,
   kadangi:
   
               (1)
            
            
               siekiant sudaryti galimybę rengti statistines išvadas mokslo reikmėms, Komisijos reglamentu (EB) Nr. 831/2002 dėl teisės naudotis konfidencialiais duomenimis mokslo reikmėms (2) nustatytos sąlygos, pagal kurias suteikiamos teisės naudotis Bendrijos valdžios institucijai perduotais konfidencialiais duomenimis, ir apibrėžtos Bendrijos ir nacionalinių valdžios institucijų bendradarbiavimo taisyklės, kad būtų galima lengviau suteikti tokias teises;
            
         
               (2)
            
            
               Komisijos sprendimu 2004/452/EB (3) nustatytas įstaigų, kurių tyrėjai gali naudotis konfidencialiais duomenimis mokslo reikmėms, sąrašas;
            
         
               (3)
            
            
               Europos Komisijos Užimtumo, socialinių reikalų ir įtraukties generalinio direktorato Socialinės apsaugos ir socialinės įtraukties strategijos skyrius ir Mokesčių studijų institutas (Instituto de Estudios Fiscales) (Madridas, Ispanija) turi būti laikomos įstaigomis, atitinkančiomis nustatytas sąlygas, todėl turėtų būti įtrauktos į Reglamento (EB) Nr. 831/2002 3 straipsnio 1 dalies e punkte nurodytų įstaigų, organizacijų ir institucijų sąrašą;
            
         
               (4)
            
            
               šiame sprendime numatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/452/EB priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. rugpjūčio 17 d.
      
         
            Komisijos vardu
         
         Olli REHN
         
            Komisijos narys
         
      
   
   
      (1)  OL L 87, 2009 3 31, p. 164.
   
      (2)  OL L 133, 2002 5 18, p. 7.
   
      (3)  OL L 156, 2004 4 30, p. 1.
   
      PRIEDAS
      
         
            „PRIEDAS
            
               ĮSTAIGOS, KURIŲ TYRĖJAI GALI NAUDOTIS KONFIDENCIALIAIS DUOMENIMIS MOKSLO REIKMĖMS
            
            Europos Centrinis Bankas
            Ispanijos centrinis bankas
            Italijos centrinis bankas
            Kornelio universitetas (Niujorko valstija, Jungtinės Amerikos Valstijos)
            Niujorko universiteto Barucho koledžo Politikos mokslų katedra (Niujorko valstija, Jungtinės Amerikos Valstijos)
            Vokietijos centrinis bankas
            Europos Komisijos Užimtumo, socialinių reikalų ir lygių galimybių generalinio direktorato Užimtumo analizės skyrius
            Tel Avivo universitetas (Izraelis)
            Pasaulio bankas
            Prinstono universiteto Vudro Vilsono visuomeninių ir tarptautinių reikalų mokyklos Sveikatos ir gerovės centras (SGC) (Niudžersis, Jungtinės Amerikos Valstijos)
            Čikagos universitetas (ČU) (Ilinojus, JAV)
            Ekonominio bendradarbiavimo ir plėtros organizacija (EBPO)
            Kanados statistikos departamento Šeimos ir darbo studijų skyrius (Otava, Ontarijas, Kanada)
            Ekonometrikos ir statistinės paramos kovai su sukčiavimu (ESAF) skyrius, Europos Komisijos Jungtinio tyrimų centro generalinis direktoratas
            Paramos Europos mokslinių tyrimų erdvei (SERA) skyrius, Europos Komisijos Jungtinis tyrimų centras
            Jorko universiteto Atkinsono liberaliųjų ir profesinių studijų fakulteto Socialinių mokslų mokyklos Kanados mokslinių tyrimų katedra (Ontarijas, Kanada)
            Čikagos Ilinojaus universitetas (ČIU) (Čikaga, JAV)
            Kalifornijos universiteto Rady vadybos mokykla (San Diegas, JAV)
            Darbo, darbo santykių ir solidarumo ministerijos Mokslinių tyrimų, studijų ir statistikos direktoratas (Direction de l’Animation de la Recherche, des Études et des Statistiques – DARES) (Paryžius, Prancūzija)
            Niujorko valstybinio universiteto Mokslinių tyrimų fondas (RFSUNY) (Olbanis, JAV)
            Suomijos pensijų centras (Eläketurvakeskus – ETK) (Suomija)
            Darbo, socialinio dialogo ir solidarumo ministerijai, Sveikatos, jaunimo ir sporto reikalų ministerijai ir Biudžeto, valstybės sąskaitų ir valstybės reformos ministerijai bendrai pavaldus Mokslinių tyrimų, studijų ir statistikos direktoratas (Direction de la Recherche, des Études, de l’Évaluation et des Statistiques – DREES) (Paryžius, Prancūzija)
            Djuko universitetas (DUKE) (Šiaurės Karolina, JAV)
            Suomijos socialinio draudimo įstaiga (Kansaneläkelaitos – KELA) (Suomija)
            Jeruzalės hebrajų universitetas (HUJI) (Izraelis)
            Federalinė valstybės socialinio draudimo tarnyba (Belgija)
            Sabanci universitetas (Tuzla, Stambulas, Turkija)
            Makgilio universitetas (Monrealis, Kanada)
            Europos Komisijos Ekonomikos ir finansų reikalų generalinio direktorato Ekonominių paslaugų ir struktūrinių reformų direktoratas
            Europos Komisijos Užimtumo, socialinių reikalų ir įtraukties generalinio direktorato Socialinės apsaugos ir socialinės įtraukties strategijos skyrius
            Mokesčių studijų institutas (Instituto de Estudios Fiscales – IEF) (Madridas, Ispanija).“